Ericu950/Stoicheia-meter-silver huggingface dataset:
ἀλλὰ ἐπάξει ὁ θεὸς ἐπὶ σὲ καὶ ἐπὶ τὸν λαόν σου καὶ ἐπὶ τὸν οἶκον τοῦ πατρός σου ἡμέρας , αἳ οὔπω ἥκασιν , ἐπαναλαμβάνει τὴν διάνοιαν τὴν περὶ τῆς γενέσεως τοῦ Ἐμμανουήλ , περὶ οὗ τῷ οἴκῳ Δαυὶδ παρεκελεύετο ἀντὶ ἐπῳδῆς τὸ τοῦ Ἐμμανουὴλ ἐπικαλεῖσθαι ὄνομα , θαρσοῦντας καὶ πιστεύοντας δι αὐτοῦ σωθήσεσθαι ἀπὸ τῶν ἐπικειμένων αὐτοῖς δύο βασιλέων , ἐπαναλαμβάνει δὲ ἀναγκαίως , ἐπειδὴ γὰρ ἐδίδαξεν τὸν Ἐμμανουὴλ ξένην τινὰ καὶ ἀλλοτρίαν τῆς θνητῆς φύσεως ἕξειν γένεσιν ·
μὴ ἐξ ἀνδρὸς γὰρ καὶ γυναικός , ἀλλ ἐξ ἀδιαφθόρου νεάνιδος καὶ ἐξ ἀπειρογάμου παρθένου τεχθήσεσθαι , σφόδρα ἀναγκαίως ἐν τούτοις αὐτὸς ὁ κύριος , οὐκέτι τῷ Ἄχαζ οὐ δὲ τῷ οἴκῳ Ἰούδα , ἀλλ αὐτῷ μόνῳ τῷ προφήτῃ τὸ μυστήριον ἀνακαλύπτει τῆς ἀπορρήτου γενέσεως τοῦ Ἐμμανουήλ , καί πως ἡ παρθένος ἐν γαστρὶ λήψεται καὶ τέξεται υἱόν 0 .
ὃ δὴ διασαφῶν αὐτὸς ὁ κύριός φησιν ·
καὶ προσῆλθον πρὸς τὴν προφῆτιν , καὶ ἐν γαστρὶ ἔλαβεν καὶ ἔτεκεν υἱόν .
ἵνα δὲ ταῦτα μὴ εἰς τὰς πάντων ἀκοὰς τῶν τότε χωρήσῃ , φυλαχθείη δὲ ἐν ἀπορρήτῳ γραφῇ , παρακελεύεται τῷ προφήτῃ λαβεῖν τόμον καινὸν καὶ μέγαν , ἢ τεῦχος ἢ διφθέρωμα ἢ κεφαλίδα κατὰ τοὺς λοιπούς , γράψαι τε ἐν αὐτῷ γραφίδι ἀνθρώπου , τοῦτ ἔστιν τῇ συνήθει καὶ γνωριζομένῃ ἀνθρώποις γραφῇ ·
εἶναι γὰρ ἄλλην θεοῦ γραφήν , οὐ γραφίδι ἀνθρώπου γραφομένην , ἀλλὰ δυνάμει τοῦ θεοῦ λόγου τοὺς ἀξίους ἀπογραφομένου ἐν βίβλῳ ζώντων , νυνὶ δὲ γραφίδι ἀνθρώπου τῷ προφήτῃ προστάττει γράψαι ἐν αὐτῷ ὑπὲρ τοῦ ὀξέως προνομὴν ποιῆσαι σκύλων .
αὐτὸς γοῦν ἦν ὁ καὶ πάλαι ἰσχυρὸν τὸν διάβολον καταδήσας καὶ τὰ σκῦλα αὐτοῦ διαρπάσας .
διὰ τῆς τοῦ Ἐμμανουὴλ δυνάμεως ἤδη γὰρ πλησίον ἐγγίζειν καὶ παρεῖναι τὸν καιρόν , ἐν ᾧ σκυλευθήσονται οἱ προλεχθέντες δύο βασιλεῖς , ὅ τε τῆς Δαμασκοῦ καὶ ὁ τῆς Σαμαρείας ἐπιθεμένου αὐτοῖς τοῦ τῶν Ἀσσυρίων βασιλέως διὰ τῆς τοῦ Ἐμμανουὴλ ἀπορρήτου προσηγορίας 0 .
ἐγγράψαι δὲ τῷ προφήτῃ κελεύει ἐπὶ τοῦ τόμου τοῦ καινοῦ καὶ μεγάλου τὰ μέλλοντα ῥηθήσεσθαι καὶ τοῦτο πράξαι ἐπὶ μαρτύρων δύο ἀνδρῶν , ἑνὸς μὲν ἱερέως , θατέρου δὲ προφήτου .
μέμνηται δὲ τοῦ ἱερέως Οὐρίου ἡ ἱστορία ὡς κατὰ τοὺς χρόνους Ἠσαΐου τοῦ προφήτου ἱερωμένου τῷ θεῷ , μέμνηται δὲ καὶ τοῦ Ζαχαρίου ἐπὶ Ἑζεκίου τοῦ βασιλέως γενομένου 0 ·
λέγει γοῦν ἡ γραφὴ τῶν Παραλειπομένων ·
καὶ ἦν Ἑζεκίας ἐκζητῶν τὸν κύριον ἐν ταῖς ἡμέραις Ζαχαρίου τοῦ συνιέντος ἐν φόβῳ κυρίου .
τούτους τοιγαροῦν τοὺς δύο ἄνδρας μάρτυράς μοί φησι ποίησον λαβὼν τὸν καινὸν τόμον καὶ μέλλων εἰς αὐτὸν γράφειν γραφίδι ἀνθρώπου , παρόντων δὲ τῶν μαρτύρων τῶν ἐν ἐμοὶ μαρτυρούντων .
ἐντεῦθεν ἤδη γράφε ταῦτα τὰ ῥήματα ἐν τῷ λεχθέντι τόμῳ ·
λέγει δὲ ταῦτα ὁ χρηματίζων κύριος ·
ἐπιμελῶς γὰρ προσεκτέον τῇ λέξει τῆς γραφῆς πάσης ·
καὶ εἶπεν κύριος πρός με ἐξ αὐτοῦ τε τοῦ προσώπου συναπτούσῃ τό ·
ἃ δὴ τῷ καινῷ τόμῳ ἐγγράψαι τῷ προφήτῃ ὁ χρηματίζων προσέταττεν , ἐπειδὴ γὰρ εἴρητο ἀνωτέρῳ τό ·
ἰδοὺ ἡ παρθένος ἐν γαστρὶ λήψεται καὶ τέξεται υἱὸν καὶ τὰ ἑξῆς , νῦν ἀναγκαίως ἐπὶ τοῦ παρόντος , πῶς ἂν γένοιτο τοῦτο διασαφεῖ λέγων αὐτὸς ὁ κύριος ·
καὶ προσῆλθον πρὸς τὴν προφῆτιν , ἀντὶ τοῦ ·
αὐτὸς ἐγὼ προσελεύσομαι τῇ προφήτιδι .
προφῆτιν δὲ ὀνομάζει τὴν παρθένον διὰ τὸ πνεύματος ἁγίου μετασχεῖν κατὰ τὸν φήσαντα πρὸς αὐτήν ·
πνεῦμα ἅγιον ἐπελεύσεται ἐπὶ σέ , καὶ δύναμις ὑψίστου ἐπισκιάσει σοι .
αὕτη τοίνυν ἡ δύναμις τοῦ ὑψίστου ἡ διὰ τῆς προφητείας λέγουσα 0 ·
καὶ προσῆλθον πρὸς τὴν προφῆτιν , τὰ μέλλοντα ὡς ἤδη γεγονότα διεξέρχεται κατά τινα προφητικὴν συνήθειαν .
ἐγὼ αὐτὸς προσελεύσομαι τῇ προφήτιδι , ὦ προφῆτα , καὶ οὕτως ἐν γαστρὶ λαβοῦσα τέξεται υἱόν .
τοῦτον δὲ αὐτὸν σύ , ὦ προφῆτα , ἐντεῦθεν ἤδη ὀνόμαζε ·
ταχέως σκύλευσον , ὀξέως προνόμευσον , ἐπεὶ καὶ πρὸ τῆς κατὰ σάρκα αὐτοῦ γενέσεως παντελῆ καθαίρεσιν ἐργάσεται ταῖς δυσὶ βασιλείαις ταύταις ταῖς νῦν ἐπικειμέναις τῷ οἴκῳ Δαυίδ ·
λήψεται γὰρ δύναμιν Δαμασκοῦ καὶ τὰ σκῦλα Σαμαρείας σκυλεύσει .
καὶ τοῦτο πράξει διὰ τοῦ τῶν Ἀσσυρίων βασιλέως , ταῦτα δὲ ἐπὶ μόνων τῶν δηλωθέντων λέγε τε μαρτύρων καὶ γραφὴν παραδίδου , ὡς ἂν φυλάττοιτο καὶ εἰς τοὺς μετὰ ταῦτα χρόνους , ἐπειδὴ μέλλει καὶ ἡ καινὴ διαθήκη τὰ τῶν προφητευομένων ἀποτελέσματα περιέξειν .
ἔτι καὶ ταῦτα περὶ τῆς αὐτῆς ὑποθέσεως προφητεύεται , διὸ εἴρηται ·
καὶ προσέθετο κύριος λαλῆσαί μοι ἔτι ·
πρὸς γὰρ τοῖς προλεχθεῖσιν ἔτι καὶ ταῦτα τῷ προφήτῃ , ἀλλ οὐ τῷ παντὶ λαῷ λέγει διδάσκων , ὅτι μὴ ἔπραττεν ὁ λαὸς τὸ κεκελευσμένον ·
ὁ προσταχθεὶς γὰρ μὴ φοβεῖσθαι ἀπὸ τῶν δύο ξύλων τῶν δαλῶν τῶν καπνιζομένων , μη δ ἀγωνιᾶν τοὺς δύο βασιλεῖς τοὺς προδηλωθέντας , μόνον δ ἐπικαλεῖσθαι τὸν Ἐμμανουὴλ πιστεύοντας τῷ τοῦ θεοῦ προστάγματι , τοῦτο πράττειν οὐκ ἐβούλετο , ἠγάπα δὲ μᾶλλον δουλεύειν τοῖς προλεχθεῖσι βασιλεῦσι , καὶ ταῦτα πολεμίοις οὖσιν ἢ πιστεύειν τῷ θεῷ καὶ τὸν Ἐμμανουὴλ ἐπικαλεῖσθαι .
διὸ λέλεκται τῷ προφήτῃ ·
διὰ τὸ μὴ βούλεσθαι τὸν λαὸν τοῦτον τὸ ὕδωρ τοῦ Σιλωὰμ τὸ πορευόμενον ἡσυχῇ 0 .
τί δὲ τοῦτο ἦν τὸ ὕδωρ τοῦ Σιλωάμ , ἀλλ ἢ ὁ ἐπηγγελμένος αὐτοῖς Ἐμμανουήλ , πηγὴ τυγχάνων ὕδατος ζῶντος ἁλλομένου εἰς ζωὴν αἰώνιον , καὶ πηγὴ ὕδατος πορευομένου ἡσυχῇ 0 ·
ἔτι γὰρ τότε λανθανόντως καὶ ἡσύχως συνεπορεύετο τῷ λαῷ , ἀρδεύειν αὐτῷ καὶ ἐπισκοπεῖν βουλόμενος τὰς ψυχάς , καὶ μηδέπω κηρυττόμενος εἰς πάντα τὰ ἔθνη .
διὸ καὶ κέκληται προσφυῶς ὕδωρ τὸ πορευόμενον ἡσυχῇ καὶ πηγὴ τοῦ Σιλωάμ , ὃ ἑρμηνεύεται ἀπεσταλμένος .
ὁ δὲ ἐνταῦθα κατηγορούμενος ὑπὸ τοῦ κυρίου λαὸς οὐ βουληθεὶς πιστεῦσαι τῷ προστάγματι καὶ τὸν Ἐμμανουὴλ καλεῖν , ὃς ἦν τὸ ὕδωρ τοῦ Σιλωὰμ τὸ πορευόμενον ἡσυχῇ , ἔρημος αὐτοῦ γίνεται .
ἐπεὶ τοίνυν ἄπιστοι ὄντες , ἠγάπων μᾶλλον ὑποτάττειν ἑαυτοὺς τῷ βασιλεῖ τῆς Δαμασκοῦ καὶ τῷ βασιλεῖ τῆς Σαμαρείας πολεμίοις οὖσιν ἢ πράττειν τὰ κεκελευσμένα ·
τούτου χάριν ἀπειλεῖ ὁ λόγος μὴ ἐκείνοις αὐτοὺς ὑποχειρίους ἔσεσθαι , ἀλλὰ τῷ τῶν Ἀσσυρίων βασιλεῖ , ὃν καὶ ὕδωρ τοῦ ποταμοῦ ἰσχυρὸν καὶ πολὺ ὀνομάζει , ὡς πρὸς ἀντιδιαστολὴν τοῦ ὕδατος τοῦ Σιλωὰμ τοῦ πορευομένου ἡσυχῇ , τὸ ὕδωρ ἀντέθηκε τοῦ ποταμοῦ τὸ ἰσχυρὸν καὶ τὸ πολύ ·
ἦν δὲ οὗτος ὁ βασιλεὺς τῶν Ἀσσυρίων .
διό φησι καὶ τὴν Ἰουδαίαν ἀναβήσεσθαι καὶ περιπατήσειν ἐπὶ πᾶν τεῖχος αὐτῶν καὶ ἀφελεῖν ἀπὸ τῆς Ἰουδαίας ἄνθρωπον ὃς δυνήσεται κεφαλὴν ἆραι ἢ δυνατὸν συντελέσασθαί τι , ὡς μηκέτι κεφαλὴν αὐτοὺς ἔχειν τοῦ λοιποῦ , τοῦτ ἔστιν ἄρχοντας καὶ βασιλέας .
τοσοῦτον δὲ πλῆθος ἥξειν τῶν πολεμίων θεσπίζει ὡς πᾶν τὸ πλάτος τῆς Ἰουδαϊκῆς χώρας πληρώσειν , ὅπερ δι ἔργων ἐχώρει κατὰ τὴν ἱστορίαν ἐπὶ τῶν Ἰερεμίου τοῦ προφήτου χρόνων , καθ οὓς ἐπιστὰς Ναβουχοδονόσορ ὁ τῶν Ἀσσυρίων βασιλεὺς τέλος ἐπῆγε τοῖς προηγορευμένοις .
καὶ ταῦτα τῆς περὶ τοῦ Ἐμμανουὴλ ἤρτηται ὑποθέσεως ·
ἄρχεται γοῦν ἀπὸ τοῦ Ἐμμανουήλ , ὅπερ ἐστὶ μεθ  ἡμῶν ὁ θεός .
ἡ γοῦν Ἑβραϊκὴ λέξις ἀντὶ τοῦ μεθ  ἡμῶν ὁ θεός , Ἐμμανουὴλ περιέχει , καὶ αὖθις πρὸς τῷ τέλει ἐν τῷ λέγεσθαι 0 ·
καὶ λόγον ὃν ἂν λαλήσητε , οὐ μὴ ἐμμείνῃ ἐν ὑμῖν , ὅτι μεθ ἡμῶν ὁ θεός , πάλιν Ἐμμανουὴλ εἴρηται .
διελέγξας τοίνυν ὁ προφήτης τοὺς δηλωθέντας , ὅτι μὴ ἐβουλήθησαν , ἐπικαλεσάμενοι τὸν Ἐμμανουήλ , κρείττους γενέσθαι τῶν πολεμίων , αὐτὸς ἐπικαλεῖται τὸν Ἐμμανουὴλ ἀλλότριον ἑαυτὸν καθιστὰς τῶν προκατηγορηθέντων , οἷς καὶ τὴν ἔφοδον τῶν Ἀσσυρίων ἠπείλησε .
τοῖς μὲν οὖν ἀπίστοις τὰ προλεχθέντα ἠπείλησεν , αὐτὸς δὲ ὁ προφήτης ἀνακαλεῖται τὸν Ἐμμανουὴλ ἐξ ἰδίου προσώπου καὶ τῶν αὐτῷ παραπλησίων λέγων ·
μεθ  ἡμῶν ὁ θεός .
εἶτ  ἐπιστρέφει τὴν διάνοιαν ἐπὶ τὴν τῶν ἐθνῶν κλῆσιν καὶ τούτοις ἐπιγνῶναι τὸν Ἐμμανουὴλ παρακελεύεται λέγων ·
γνῶτε ἔθνη .
τί δὲ γνῶτε ἔθνη ;
αὐτὸν τὸν Ἐμμανουήλ 0 ·
ὁ γὰρ ἐκ περιτομῆς λαὸς οὔ τε ἔγνω αὐτὸν οὔ τε συνῆκεν οὔ τε πιστεῦσαι ἐβουλήθη τῇ προφητείᾳ , ἀλλ οὐ δὲ ἡττήθη οὐ δὲ ὑπετάγη τῷ προστάγματι .
ὑμεῖς δὲ τὰ ἔθνη γνῶσιν ἀναλάβετε τοῦ προφητευομένου καὶ συνέντες αὐτόν , μὴ τολμᾶτε ἀνθίστασθαι , νικᾶσθε δὲ ἡττώμενοι .
ἐπακούσατε τοῦ προστάγματος πάντες ὑμεῖς οἱ μέχρι ἐσχάτου τῆς γῆς οἰκοῦντες ·
οἵ τε ἐν ὑμῖν ἰσχυροὶ καὶ δυνατοί , παραχωρεῖτε τῷ λόγῳ νικώμενοι καὶ ἡττώμενοι .
καὶ τοῦτο πράξατε προθύμως εἰδότες , ὅτι κ ἂν μὴ ἐθελήσητε ἄκοντες ἡττηθήσεσθε .
εἰ δὲ ἀνθιστάμενοι τῇ τοῦ θεοῦ κλήσει μηχανάς τινας καὶ ἐπιβουλὰς τυρεύοιτε κατὰ τοῦ καλοῦντος ὑμᾶς λόγου , μάταια πονοῦντες ἐλεγχθήσεσθε .
πᾶσαν γὰρ ὑμῶν τὴν βουλὴν ἣν ἂν βουλεύσησθε , διασκεδάσει κύριος , καὶ λόγον ὃν ἐὰν λαλήσητε ἀπειλοῦντές τινα πράξειν ἐναντία τῷ Ἐμμανουὴλ οὐ μὴ ἐμμείνῃ ὑμῖν .
καὶ ταῦτά φαμεν , ἐπεὶ μεθ  ἡμῶν ἐστιν ὁ Ἐμμανουήλ .
ταῦτα μὲν οὖν πρὸς τὰ ἔθνη ἐκ προσώπου τῶν προφητῶν λέλεκται , μεταβαλὼν δὲ πάλιν ὁ λόγος περὶ τῶν μηδέπω βουληθέντων τὸν Ἐμμανουὴλ ἐπικαλέσασθαι τάδε φησίν .
προσφωνήσας ὁ λόγος τοῖς ἔθνεσιν ἐπιγνῶναι τὸν Ἐμμανουὴλ μεταβαίνει ἐπὶ τὸν Ἰουδαίων λαόν , ἐλέγχων αὐτὸν ὡς ἀπειθοῦντα τῇ ἰσχυρᾷ χειρί ·
καλούμενοι γὰρ ὑπ αὐτῆς , δέον ὑπακούειν , οἱ δὲ ἠπείθουν καὶ ἀντέλεγον .
Οὕτως λέγει κύριος τοῖς ἀπειθοῦσι τῇ ἰσχυρᾷ χειρὶ καὶ τοῖς βαδίζουσιν οὐ τὴν ὁδὸν τὴν εὐθεῖαν καὶ βασιλικὴν τῷ θεῷ φίλην , ἀλλὰ τὴν πορείαν τῆς ὁδοῦ τοῦ λαοῦ τούτου ·
μὴ εἴπητέ φησι σκληρὸν εἶναι τὸν λόγον τὸν περὶ τοῦ ἀποστῆναι δεῖν ἀπὸ τῆς πορείας τοῦ λαοῦ τούτου ·
ὁ γὰρ λαὸς οὗτος σκληρὸν αὐτὸν νομίζει , ὑμεῖς δὲ οἱ ἀποστάντες τῆς πορείας τοῦ λαοῦ τούτου , μὴ λέγετε τοῦτο εἶναι σκληρόν .
εἰ δὲ ἐπιβουλεύοιεν ὑμῖν ὡς ἀποστάταις οἱ τοῦ λαοῦ τοῦ ἀπίστου , ἀλλ ὑμεῖς τὸν φόβον αὐτοῦ μὴ φοβηθῆτε μη δὲ ταράττεσθε ὑπ  αὐτῶν ἐλαυνόμενοι καὶ διωκόμενοι , μόνον δὲ τὸν κύριον τῶν δυνάμεων ἁγιάζοντες ἐπιγράφεσθε ἑαυτῶν φόβον ·
ἀρχὴ γὰρ σοφίας φόβος κυρίου 0 .
καὶ διὰ τούτου πᾶς ὁ ἐξ ἀνθρώπων ἀπελαύνεται φόβος .
ὁ Σύμμαχος τοῦτον ἐξέδωκεν τὸν τρόπον ·
τάδε φησὶ εἶπε κύριος πρός με ὡς ἐν κράτει τῆς χειρὸς καὶ ἀπέστησέ με μὴ πορεύεσθαι τῇ ὁδῷ τοῦ λαοῦ τούτου λέγων 0 ·
οὐκ ἐρεῖτε ἄνταρσις εἰς πᾶν ὃ ἐὰν εἴπῃ ὁ λαὸς οὗτος ἄνταρσις .
ὃ δὲ λέγει τοιοῦτόν ἐστι τῇ ἑαυτοῦ χειρὶ ὁ κύριος ἐπιλαβόμενος ἀπέστησε καὶ ἀφώρισε τὸν ἑαυτοῦ προφήτην , ἐμὲ τοῦ μὴ τὴν αὐτὴν ὁδὸν βαδίζειν τῷ ἀπίστῳ τούτῳ λαῷ τῷ μὴ βουληθέντι τὸν Ἐμμανουὴλ ἐπικαλέσασθαι .
ἀπέστησε δέ με λέγων ·
οὐκ ἐρεῖτε ἄνταρσις ·
οὗτοι μὲν γὰρ οἱ τὸν Ἐμμανουὴλ ἐπικαλέσασθαι παραιτησάμενοι ἄνταρσιν ἡγοῦνται τὴν ὑμετέραν ἐξ αὐτῶν ἀναχώρησιν , ὑμεῖς δὲ οὐκ ἐρεῖτε τοῦτο .
Εἰ δὲ μόνον αὐτὸν ἔχοις σεαυτοῦ φόβον , εἴης τε πεποιθὼς ἐπ αὐτῷ , θάρσει , εὖ εἰδώς , ὅτι ἔσται σοι εἰς ἁγίασμα , ὡς μηκέτι δεῖσθαι τοῦ σωματικοῦ ἁγιάσματος .
ἁγίασμα δὲ ἐκαλεῖτο παρ Ἑβραίοις ὁ πάλαι συνεστὼς παρ αὐτοῖς νεὼς καὶ τούτου τὰ ἐνδοτάτω .
ἔσται τοίνυν σοι τῷ ἐλαυνομένῳ μὲν ὑπ ἐκείνων , πεποιθότι δὲ ἐπὶ τὸν κύριον ἁγίασμα , οὐχ ὁ σωματικὸς ναός , ἀλλ αὐτὸς ὁ κύριος ἁγιάζων σε , ἐὰν πεποιθὼς ᾖς ἐπ αὐτόν .
διὸ μηδὲν φοβούμενος τὸν λαὸν τοῦτον , ἀναχώρει αὐτοῦ , πίστευε δὲ καὶ θάρσει τῷ σῷ φόβῳ ·
ἕξεις γὰρ αὐτὸν ἁγίασμα , οὐχὶ δὲ ὡς λίθῳ προσκόμματος προσκόψεις ἐν αὐτῷ οὐ δὲ συναντήσεις αὐτῷ ὡς πέτρας πτώματι 0 ·
τοιοῦτος γὰρ ἔσται τῷ οἴκῳ Ἰακὼβ διὰ τὴν ἀπιστίαν αὐτῶν ·
ὡς γὰρ ἐν παγίδι καὶ ἐν κοιλάσματι οἰκοῦντες οἱ ἐν Ἰερουσαλὴμ διὰ τὸ ἀπειθεῖν τῇ ἰσχυρᾷ χειρὶ τοῦ κυρίου ἔσχον αὐτὸν λίθον προσκόμματος καὶ πέτραν πτώσεως , μὴ ὄντα τῇ φύσει τοιοῦτον 0 ·
τοῖς γὰρ πιστεύουσιν εἰς αὐτὸν ἁγίασμα τυγχάνει .
ὁρᾷς ὅπως αὐτὸν τὸν κύριον λίθον προσκόμματος καὶ πέτραν σκανδάλου ὀνομάζει .
καὶ τοιοῦτον μὲν ἔσεσθαι αὐτόν φησι τοῖς καθημένοις ἐν Ἰερουσαλὴμ καὶ τοῖς δυσὶν οἴκοις Ἰσραήλ , τοῖς δὲ εἰς αὐτὸν πεπιστευκόσιν ἁγίασμα ἔσεσθαι διδάσκει .
πῶς οὖν ἐγένετο λίθος προσκόμματος καὶ πέτρα σκανδάλου τοῖς εἰρημένοις ὁ Ἐμμανουὴλ ἢδιὰ τῆς ἐκ παρθένου κυήσεως ;
ὅθεν καὶ ὁ θεῖος Ἀπόστολος ταῦτα διδάσκων ἔλεγεν ·
ἰουδαίοις μὲν σκάνδαλον , ἔθνεσι δὲ μωρία 0 1 .
δύο δὲ ἦσαν οἶκοι Ἰσραήλ ·
εἷς μὲν ὁ τῶν ἐν αὐτοῖς ἀρχόντων , θάτερος δὲ ὁ τῶν ἀρχομένων 0 1 2 .
τούτοις δὲ τοῖς δυσὶν οἴκοις , δηλαδὴ ἀθρόως τῷ ὅλῳ ἔθνει ἄρχουσί τε καὶ ἀρχομένοις , τὸν κύριον αὐτὸν εἰς παγίδα καὶ εἰς σκάνδαλον ἔσεσθαί φησιν .
τότε φανεροὶ ἔσονται οἱ σφραγιζόμενοι τὸν νόμον τοῦ μὴ μαθεῖν , ὁ Σύμμαχος ἡρμήνευσεν οὕτως ·
δῆσον μαρτύριον , σφράγισον νόμον ἐν τοῖς διδάγμασί μου , ὁ δὲ Θεοδοτίων 0 ·
δῆσον τὸ μαρτύριον , σφράγισον νόμον ἐν τοῖς διδακτοῖς μου , καὶ ὁ Ἀκύλας ὁμοίως 0 ·
δῆσον τὸ μαρτύριον , σφράγισαι νόμον ἐν τοῖς διδακτοῖς μου .
λέγει δὲ ταῦτα ὁ κύριος μετὰ τὰ προειρημένα περὶ τῶν δύο οἴκων τοῦ Ἰσραὴλ καὶ περὶ τῶν κατοικούντων ἐν Ἰερουσαλήμ , ἐπειδὰν ἐκείνοις φησὶ τὰ προλεχθέντα συμβῇ .
τότε δῆσον τὸ μαρτύριον , σφράγισον τὸν νόμον ἐν τοῖς διδακτοῖς μου ·
οὐκέτι γὰρ ἔσται χρεία τοῦ Μωσέως νόμου οὐ δὲ τῶν παρ αὐτῷ μαρτυρίων διὰ τὸ καινὴν λοιπὸν διδασκαλίαν διὰ τῆς καινῆς διαθήκης παραδιδόναι τοῖς διδακτοῖς αὐτοῦ , δηλαδὴ πᾶσι τοῖς ἐξ ἐθνῶν ἐπὶ τὴν αὐτοῦ διδαχὴν κεκλημένοις , οἵτινες φανεροὶ τότε ἔσονται σφραγίζοντες τὸν νόμον τοῦ μὴ μαθεῖν αὐτόν ·
οἱ γὰρ τὸ εὐαγγέλιον παραδεξάμενοι καὶ ζῆν δεδιδαγμένοι κατὰ τὴν καινὴν διαθήκην , ὥσπερ σφραγῖδας ἐπιθέντες τῷ νόμῳ , ἀποτίθενται αὐτὸν ἅτε οὐκέτ ὄντα χρήσιμον διὰ τὴν τοῦ κρείττονος παράθεσιν ·
οἱ αὐτοὶ δὲ τὴν διὰ Ἰησοῦ Χριστοῦ περιμένοντες χάριν ἐροῦσι Περιμενῶ τὸν θεὸν τὸν ἀποστρέψαντα τὸ πρόσωπον αὐτοῦ ἀπὸ τοῦ οἴκου Ἰακὼβ καὶ πεποιθὼς ἔσομαι ἐπ αὐτῷ .
διὸ καὶ ἁγίασμα αὐτῶν γίγνεται , καθ ἣν πεποίηται ἐπαγγελίαν φήσας ·
κ ἂν ἐπ αὐτῷ πεποιθὼς ᾖς , ἔσται σοι εἰς ἁγίασμα .
κατὰ δὲ τὸν Σύμμαχον 0 ·
καὶ ἐροῦσι Προσδοκήσω τὸν κύριον τὸν κρύβοντα τὸ πρόσωπον αὐτοῦ ἀπὸ τοῦ οἴκου Ἰακὼβ καὶ ἀναμενῶ αὐτόν ·
τίνες δὲ ταῦτα ἐροῦσι , διδάξει ἐπιφέρων ·
ἰδοὺ ἐγὼ καὶ τὰ παιδία , ἅ μοι ἔδωκεν ὁ θεός 0 .
τὰ μὲν οὖν Ἰουδαϊκὰ παιδία σωματικὰ ἦν ἐξ ἀνδρὸς καὶ γυναικός , τὰ δὲ αὐτοῦ τοῦ ταῦτα χρηματίζοντος κυρίου οὐκ ἐξ αἱμάτων οὐ δὲ ἐκ θελήματος σαρκὸς ἀλλ ἐκ θεοῦ ἐγεννήθησαν , τοῦ πατρὸς τοιαῦτα αὐτῷ δεδωρημένου τέκνα , ἃ μηκέτι τῷ διὰ Μωσέως προσέχοντα νόμῳ περιμένει τὸν κύριον καὶ εἰς αὐτὸν πέποιθεν .
οὐ μόνον δὲ τὰ παιδία ταῦτά φησιν ἐκ θεοῦ μοι παραδόξως δέδοται , ἀλλὰ καὶ ἄλλα πλεῖστα σημεῖα καὶ τέρατα , ἃ γενήσεται ἐν τῷ οἴκῳ Ἰσραὴλ κατὰ τοὺς προφητευομένους χρόνους .
κατὰ δὲ τοὺς λοιποὺς ἑρμηνευτὰς εἴρηται ·
ἰδοὺ ἐγὼ καὶ τὰ παιδία μου ἅ μοι δέδωκε κύριος εἰς σημεῖα καὶ εἰς τέρατα ἐν Ἰσραήλ 0 ·
ταῦτα γάρ φησι τὰ παιδία , ἃ δέδωκέ μοι ὁ θεὸς εἰς τὸ δι αὐτῶν ποιεῖν σημεῖα καὶ τέρατα ἐν τῷ Ἰσραήλ .
ἐπληροῦτο δὲ καὶ ταῦτα ὅτε ὁ σωτὴρ τοῖς αὐτοῦ παιδίοις , μαθηταῖς δηλαδὴ καὶ ἀποστόλοις , ἐδίδου ἐξουσίαν τοῦ θεραπεύειν πᾶσαν νόσον καὶ πᾶσαν μαλακίαν , παρῄνει τε αὐτοῖς πορεύεσθαι πρὸς τὰ πρόβατα τὰ ἀπολωλότα οἴκου Ἰακὼβ μετὰ τοῦ ποιεῖν σημεῖα καὶ τέρατα .
διὸ ἐπήγαγεν ·
ἀσθενοῦντας θεραπεύετε , λεπροὺς καθαρίζετε .
ταῦτα δὲ πάντα ἐγίγνετο παρὰ κυρίου σαβαώθ , ὃς κατοικεῖ ἐν τῷ ὄρει Σιών .
δεδήλωται δὲ διὰ τῶν ἔμπροσθεν , τίς ἦν οὗτος καὶ ὁποῖον τὸ κατοικητήριον αὐτοῦ τὸ ἐν τῷ ὄρει τῷ ἐπουρανίῳ , περὶ οὗ φησιν ὁ Ἀπόστολος 0 ·
προσεληλύθατε Σιὼν ὄρει καὶ πόλει θεοῦ ζῶντος , Ἰερουσαλὴμ ἐπουρανίῳ .
προειπὼν ὁ λόγος τὰ περὶ τῶν παιδίων τοῦ Χριστοῦ , λέγω δὲ τῶν ἀποστόλων καὶ τῶν μαθητῶν αὐτοῦ , περί τε τῶν σημείων καὶ τῶν τεράτων τῶν ἐπιτελεσθέντων δι αὐτῶν ·
δι ὧν καὶ ἡ κλῆσις γεγένηται τῶν ἐθνῶν , ἀκολούθως τὸν νέον καὶ καινὸν λαὸν τὸν ἐξ ἐθνῶν διὰ Χριστοῦ συστάντα διδάσκει τὰ προκείμενα , ὡς πρὸς αὐτοὺς λέγων ·
ἀκούσατε ταῦτα οἱ ἐμοὶ διδακτοί , οἱ τῆς τῶν ἐθνῶν πολυθέου πλάνης μεταθέμενοι ·
εἴ τινες τῶν πάλαι γνωρίμων ὑμῖν καὶ συνήθων , ἢ πατέρες ἢ συγγενεῖς παρακαλοῖεν ὑμᾶς ἐπανιέναι ἐπὶ τὴν προτέραν πλάνην , θαυμάζειν τε τὰς ἀπὸ δαιμόνων παρ αὐτοῖς ἐπιτελουμένας μαντείας καὶ χρησμοὺς καὶ τὰ τοιαῦτα 0 ·
μὴ πείθεσθε τῇ τούτων συμβουλῇ μη δὲ θαυμάζετε δαίμονας ἀπὸ κοιλίας ἀνθρώπων φωνοῦντας τοὺς ὀνομαζομένους πύθωνας μη δὲ τοὺς ἀπὸ τῆς γῆς κατά τινας γοητικὰς τέχνας ἀνιέναι νομιζομένους , τὸν δὲ ἑαυτῶν κύριον μόνον περιέπετε ·
εἰ γὰρ ἕκαστον ἔθνος καίτοι πεπλανημένως ὅμως δ οὖν τοῦ ἰδίου θεοῦ περιέχεται , τοὺς τὴν ἀπλανῆ γνῶσιν ἀνειληφότας , τί χρὴ πράττειν ἢ τὸν ἑαυτῶν θεὸν ἐπιζητεῖν καὶ μὴ τοὺς νεκροὺς πολυπραγμονεῖν μη δ ἐρωτᾶν περὶ πραγμάτων ζώντων τοὺς πάσης ζωῆς ἐστερημένους ;
μωρὸν γὰρ καὶ ἠλίθιον τοῦτό γε 0 .
ἔχοντες οὖν τὸν τοῦ θεοῦ λόγον καὶ τὸν νόμον τὸν εὐαγγελικόν , εἰς βοήθειαν ὑμῖν δεδομένον , ἐξ αὐτοῦ μανθάνετε περὶ ὧν ἂν θέλοιτε καὶ τούτῳ στοιχεῖτε , ἐπεὶ μήποτε οἷόν τέ ἐστιν αὐτὸν δώροις ἐκστῆναι τοῦ ἀληθοῦς ·
οὐ γὰρ πέφυκε παρατρέπεσθαι χρήμασιν ὁ τοῦ θεοῦ νόμος , ὁποῖα φιλεῖ γίνεσθαι ἐν ταῖς τῶν δεισιδαιμόνων μαντείαις πολλὰ τῶν παρ αὐτοῖς γοήτων τεχναζομένων καὶ πιπρασκόντων πολλάκις οὓς ἀναπλάττουσι χρησμοὺς πρὸς ἀπάτην τῶν χρωμένων , ἀλλ οὐχὶ καὶ ὁ τοῦ θεοῦ νόμος τοιοῦτος , ἀληθὴς δὲ ὢν αὐτὸς ὑμᾶς διδάξει τὴν περὶ πάντων ἀλήθειαν 0 .
εἰ δὲ τῷ νόμῳ τοῦ θεοῦ μὴ προσέχοιτε , ἥξει ἐφ ὑμᾶς σκληρὰ λιμός , καὶ ἔσται , ὡς ἂν πεινάσητε , λυπηθήσεσθε καὶ κακῶς ἐρεῖτε τὸν ἄρχοντα καὶ τὰ πάτρια , καὶ ἀναβλέψονται εἰς τὸν οὐρανὸν ἄνω καὶ εἰς τὴν γῆν κάτω ἐμβλέψονται , καὶ ἰδοὺ ἀπορία στενή , θλῖψις καὶ στενοχωρία καὶ σκότος , ὥστε μὴ βλέπειν , καὶ οὐκ ἀπορηθήσεται ὁ ἐν στενοχωρίᾳ ὢν ἕως καιροῦ 0 .
πρὸς τοὺς μὴ βουλομένους ἐξερευνᾶν τὸν τοῦ θεοῦ νόμον καὶ αὐτῷ στοιχεῖν καὶ μόνον αὐτὸν περιέπειν ταῦτα λέλεκται ·
ἅπαξ μὲν γάρ φησιν ·
ἀκηκόατε ὅτι νόμον εἰς βοήθειαν δέδωκεν , νόμον ἀδέκαστον καὶ ἀδωροδόκητον , ᾧ δεῖ στοιχοῦντας πᾶσαν ἀποστρέφεσθαι δαιμονικῆς ἐνεργείας πλάνην καὶ μηθ ὑπὸ χρησμῶν μηθ ὑπὸ μαντειῶν ἀπατᾶσθαι ·
ἔστι γὰρ ὑμῖν ἀντὶ πάντων αὐτάρκης ὁ τοῦ θεοῦ νόμος .
εἰ δέ τις ἐκπέσοι τούτου , παραδοθήσεται λιμῷ , οὐ λιμῷ ἄρτου οὐ δὲ δίψει ὕδατος , ἀλλὰ λιμῷ τοῦ ἀκοῦσαι λόγον κυρίου ·
εἰ γὰρ παραβάτης γένοιτο τοῦ θείου νόμου καὶ ἀποστάτης αὐτοῦ σκανδαλισθεὶς ὑπὸ τῶν τοὺς χρησμοὺς καὶ τὰς μαντείας τὰς δαιμονικὰς προϊσχομένων , λιμὸς τροφῶν λογικῶν τοῦτον διαδέξεται καὶ ἔκστασις καὶ παροξυσμὸς ὡς καὶ εἰς βλασφήμους ἐκπεσεῖν λογισμούς , καταρώμενον τὸν πάλαι βασιλέα ἑαυτοῦ , ὃν καὶ θεὸν ἑαυτοῦ ὠνόμαζεν .
κατὰ δὲ τοὺς Ἑβδομήκοντα οἱ τῷ λεχθέντι λιμῷ παραδοθέντες , ἅτε μὴ τρεφόμενοι τὴν ψυχὴν τῇ ζωοποιῷ τοῦ νόμου τροφῇ , λυπηθήσονται καὶ κακῶς ἐροῦσι τὸν ἄρχοντα καὶ τὰ πάτρια , ὡς μηδὲν σεμνὸν περιεχόντων τῶν πατριῶν , δηλαδὴ τῶν ἐκκλησιαστικῶν θεσμῶν τῶν πατρόθεν ἡμῖν παραδοθέντων , κακῶς ἐροῦσιν αὐτά τε καὶ τὸν ἄρχοντα βλασφημοῦντες τὸν καθηγούμενον τῶν θεοπνεύστων ἀναγνωσμάτων , λόγον αὐτόν τε τὸν Χριστὸν τοῦ θεοῦ τὸν ἄρχοντα τοῦ εὐαγγελικοῦ νόμου .
διὸ τὴν ψυχὴν σκότῳ περιβληθήσονται , ἅτε δὴ ἀποστάται γενόμενοι τοῦ θείου νόμου καὶ ταῖς ἔξωθεν ἀπάταις ἐκδοθέντες .
καὶ θλίψει δὲ καὶ ἀπορίᾳ συσχεθήσονται , ὡς ἀναβλέψαντας ἄνω πάντας εἰς οὐρανὸν καὶ κάτω εἰς γῆν ἀτενίζοντας μηκέτι φῶς ὁρᾶν , μόνην δὲ θλῖψιν καὶ στενοχωρίαν .
οὐκ ἀπορηθήσεται ὁ ἐν στενοχωρίᾳ ὢν ἕως καιροῦ , ὁ Σύμμαχος οὕτως ἡρμήνευσεν ·
ἔκλυσις καὶ στενοχωρία καὶ σκότος καὶ ἐξωσμός 0 ·
οὐ γὰρ ἔκλυσις , ᾧ οὐκ ἔστι θλῖψις 0 .
ταῦτα δέ φησιν ἔσεσθαι περὶ τοὺς τὸν θεῖον ἀπολιπόντας νόμον , ἀπορρεύσαντας δὲ μετὰ τὴν πρώτην χάριν καὶ πάλιν ὑποσυρέντας τῇ τῶν πολυθέων ἐθνῶν πλάνῃ .
τὴν προκειμένην περικοπὴν τῆς προφητείας ἠρτῆσθαι φήσομεν τῶν περὶ τοῦ Ἐμμανουὴλ λόγων , ἀλλ ἐν μὲν τοῖς ἔμπροσθεν περὶ τῶν ἀπιστησάντων αὐτῷ διεξῄει τὰ προλεχθέντα , ἐν δὲ τοῖς μετὰ χεῖρα σφόδρα ἀκολούθως περὶ τῶν παραδεξαμένων αὐτὸν τὰ προκείμενα λέλεκται .
τίνες δὲ ἦσαν οἱ πρῶτοι τὸν Χριστὸν τοῦ θεοῦ παραδεδεγμένοι , μαθεῖν ἐστιν ἀπὸ τῆς εὐαγγελικῆς γραφῆς , ἐν ᾗ λέλεκται ταῦτα ·
ἀκούσας δὲ Ἰησοῦς ὅτι Ἰωάννης παρεδόθη ἀνεχώρησεν εἰς τὴν Γαλιλαίαν .
καὶ καταλιπὼν τὴν Ναζαρὲτ ἐλθὼν κατῴκησεν εἰς Καφερναοὺμ τὴν παραθαλασσίαν ἐν ὁρίοις Ζαβουλὼν καὶ Νεφθαλείμ ·
ἵνα πληρωθῇ τὸ ῥηθὲν διὰ Ἠσαΐου τοῦ προφήτου λέγοντος 0 ·
γῆ Ζαβουλὼν καὶ γῆ Νεφθαλείμ , ὁδὸν θαλάσσης , πέραν τοῦ Ἰορδάνου , Γαλιλαία τῶν ἐθνῶν , ὁ λαὸς ὁ καθήμενος ἐν σκότει φῶς εἶδεν μέγα , καὶ τοῖς καθημένοις ἐν χώρᾳ καὶ σκιᾷ θανάτου , φῶς ἀνέτειλεν αὐτοῖς .
ἀπὸ τότε ὁ Ἰησοῦς ἤρξατο κηρύσσειν καὶ λέγειν ·
ὅτι ἤγγικεν ἡ βασιλεία τῶν οὐρανῶν .
τὸ μὲν οὖν ἱερὸν εὐαγγέλιον τὰς ἀποβάσεις τῶν πρ ἱστορεῖ , ἡ δὲ προφητεία τὰ μέλλοντα γενήσεσθαι θεσπίζει ·
πρῶτον γοῦν τοῖς ἐπὶ τῆς Γαλιλαίας εὐαγγελίζεται ·
ἔδει γὰρ μη δὲ τὴν χώραν ἀποσιωπῆσαι , καθ ἣν τὰς διατριβὰς ποιεῖσθαι ἤμελλεν ἀνθρώποις φανεὶς ὁ Ἐμμανουήλ .
ἡ δὲ χώρα ἦν Γαλιλαία , ᾗ ποτὸν σωτήριον εὐαγγελίζεται τὸ λόγιον φάσκον ·
τοῦτο πρῶτον πίε , ταχὺ ποίει , χώρα Ζαβουλὼν καὶ γῆ Νεφθαλείμ .
δύο δέ εἰσιν αὗται φυλαί , ἡ τοῦ Ζαβουλὼν καὶ ἡ τοῦ Νεφθαλείμ , τὴν Γαλιλαίαν κληρωσάμεναι ἐν τῇ διανεμήσει τῆς γῆς τῆς ἐπὶ Ἰησοῦ τοῦ Ναυῆ γενομένης .
ἀλλ  ἐπεὶ συνέβαινεν ἐν τῇ χώρᾳ ταύτῃ καὶ Ἕλληνας οἰκεῖν μεταξὺ τῶν δύο φυλῶν , οὐ γὰρ μόνον Ἰουδαῖοι , ἤδη δὲ καὶ ἀλλογενεῖς κατῴκουν τὴν χώραν , ἀναγκαίως καὶ τούτων ὁ λόγος μέμνηται φήσας ·
καὶ οἱ λοιποὶ οἱ τὴν παράλιον καὶ πέραν τοῦ Ἰορδάνου 0 .
σφόδρα δὲ ἀκριβῶς οὔσης καὶ ἑτέρας Γαλιλαίας ἐπάγει λέγων ·
οἱ τὴν παράλιον καὶ πέραν τοῦ Ἰορδάνου 0 .
παράλιον δὲ λέγει πᾶσαν τὴν ἀμφὶ τὴν Γενησαρὲτ λίμνην χώραν , ἧς μέμνηται τὸ Εὐαγγέλιον ὡς θαλάσσης , λέγει δ οὖν 0 ·
παράγων δὲ ὁ Ἰησοῦς παρὰ τὴν θάλασσαν τῆς Γαλιλαίας εἶδεν δύο ἀδελφούς .
ἐντεῦθέν τε καὶ οἱ μαθηταὶ τοῦ σωτῆρος ἡμῶν ὡρμῶντο .
ἥ τε Καφερναοὺμ καὶ ἡ Βηθσαϊδὰ καὶ ἡ Χωραζὶ καὶ αἱ λοιπαὶ κῶμαι , ὧν μέμνηται ἡ εὐαγγελικὴ γραφὴ περὶ τὴν λίμνην τῆς Τιβεριάδος εἰσέτι καὶ νῦν δείκνυνται .
ἀλλὰ καὶ πέραν τοῦ Ἰορδάνου τυγχάνει ἡ Γαλιλαία αὕτη , ἐν ᾗ τὰς πλείστας ἐποιήσατο διατριβὰς ὁ Χριστὸς τοῦ θεοῦ ·
διὸ ποτὸν σωτήριον καὶ φῶς μέγα τοῖς ἐν αὐτῇ εὐαγγελίζεται πρώτοις .
τοῦ δὲ ζωοποιοῦ τούτου ποτοῦ εἰκόνα παρεῖχεν ὁ σωτὴρ αἰσθητῶς , ὁπηνίκα γάμου συντελουμένου ἐν Κανὰ τῆς Γαλιλαίας πρῶτον παράδοξον εἰργάσατο , τὴν ἐξ ὕδατος εἰς οἶνον μεταβολήν .
διὸ ἐπεσημήνατο λέγων ὁ Εὐαγγελιστής ·
ταύτην ἐποίησεν ἀρχὴν τῶν σημείων ὁ Ἰησοῦς ἐν Κανὰ τῆς Γαλιλαίας .
αὐτὰ δὴ οὖν ταῦτα σημαίνουσα ἡ προφητεία φησί ·
τοῦτο πρῶτον πίε , ταχὺ ποίει .
βούλεται γὰρ δι ἔργων τὸν καρπὸν τοῦ λογικοῦ πόματος ἀποδιδόναι τοὺς καταξιωθέντας τοῦ μεγάλου φωτὸς τῆς σωτηρίου θεοφανείας .
ὁ λαὸς οἱ καθήμενοι ἐν σκότει , ἴδετε φῶς μέγα ·
οἱ κατοικοῦντες ἐν χώρᾳ σκιᾶς θανάτου , φῶς λάμψει ἐφ ὑμᾶς .
τίνες δὲ ἦσαν οἱ ἐν σκότῳ καὶ σκιᾷ θανάτου ἢ οἱ ἐν ἀγνωσίᾳ τοῦ θεοῦ τὸ πρὶν κατισχυμένοι καὶ τῷ θανάτῳ τῆς ψυχῆς δεδουλωμένοι 0 ;
ἐν σκότῳ δὲ ἐτύγχανον οἱ πρὸ τῆς ἐπιλάμψεως τοῦ Χριστοῦ ἐν ἀγνωσίᾳ ὄντες τοῦ φωτὸς τοῦ ἀληθινοῦ , καὶ ἐν σκιᾷ δὲ θανάτου ἦσαν οἱ τὰ πρὸς θάνατον ἁμαρτάνοντες κατὰ τό ·
ψυχὴ ἡ ἁμαρτάνουσα , αὕτη ἀποθανεῖται .
ἀλλ ἕως μὲν ἐν τῷ παρόντι βίῳ τυγχάνει ὁ πρὸς θάνατον ἁμαρτάνων , οὐχ οὕτω πάντη καταπέποται ὑπὸ τοῦ θανάτου , ὡς μὴ δύνασθαι μεταβαλόντα σωθῆναι , ἀλλ οὐ δὲ ἀπήλλακται αὐτοῦ παντελῶς , διὸ λέγεται εἶναι ἐν σκιᾷ θανάτου .
πλὴν ἐπιλάμψας τούτοις πρώτοις τὴν χάριν τοῦ μεγάλου φωτὸς ἐδωρήσατο ὁ διὰ τῶν προκειμένων θεσπιζόμενος .
ἐν ταύτῃ δὲ τῇ χώρᾳ πρώτῃ πλεῖστον λαὸν ἐκτήσατο , ὡς καὶ τὸν ἀποστολικὸν χορὸν ἐξ αὐτῶν ἐκλέξασθαι .
διὸ ἑξῆς εἴρηται ·
τὸ πλεῖστον τοῦ λαοῦ , ὃ κατήγαγες ἐν εὐφροσύνῃ σου 0 .
ὃ κατήγαγες , ἐμεγάλυνας ἡρμήνευσαν οἱ λοιποί .
εἰ μὲν οὖν ἦσαν πάντες οἱ τὴν Γαλιλαίαν οἰκοῦντες εἰς τὸν Χριστὸν τοῦ θεοῦ πεπιστευκότες , πάντων ἂν ἐμνημόνευσεν ὁ παρὼν λόγος , νυνὶ δὲ ἐπειδὴ πλεῖστοι μὲν ἐπίστευσαν , πλείους δὲ τῇ ἀπιστίᾳ ἐναπέμειναν , εἰκότως τὸ πλεῖστον τοῦ λαοῦ λέλεκται τῆς σωτηρίου μετειληφέναι εὐφροσύνης .
σημαίνει διὰ τούτων ὡς πρὸς τὴν πρόχειρον λέξιν τὴν ἐν τῷ εὐαγγελίῳ τοῦ σωτῆρος ἡμῶν πρᾶξιν , ἐν ᾗ ποτὲ μὲν ἀπὸ πέντε ἄρτων πλῆθος ἀνδρῶν ὡς πεντακισχιλίων ἐθρέψατο ἐν τῇ δηλουμένῃ χώρᾳ , ποτὲ δὲ ἐξ ἑπτὰ τετρακισχιλίους ἄνδρας χωρὶς παιδίων καὶ γυναικῶν 0 .
διὸ λέλεκται κατὰ τὸν Σύμμαχον ·
εὐφροσύνην εὐφρανθήσονται ἐνώπιόν σου ὡς εὐφροσύνην ἐν θερισμῷ 0 ·
οὕτω γοῦν οἱ ἐν θερισμῷ τρεφόμενοι ἠθροισμένως καὶ κατὰ τὸ αὐτὸ συμποσιάζειν εἰώθασιν .
καὶ κατὰ διάνοιαν δὲ οἱ ἀπόστολοι τοῦ σωτῆρος ἡμῶν καὶ οἱ τούτων διάδοχοι , οἵ τε εἰς δεῦρο τῶν ἐκκλησιῶν αὐτοῦ προεστῶτες τῆς ἐνθέου εὐφροσύνης μετελάμβανον ἐνώπιον τοῦ σωτῆρος αὐτῶν δίκην ἀμώντων ἐργαζόμενοι ·
ἐπείπερ ἐργάται ἦσαν τοῦ θερισμοῦ τῶν ἐθνῶν , ὡς ἐδήλου λέγων αὐτός ·
ὁ μὲν θερισμὸς πολύς , οἱ δὲ ἐργάται ὀλίγοι 0 1 ·
δεήθητε οὖν τοῦ κυρίου τοῦ θερισμοῦ ὅπως ἐκβάλλῃ ἐργάτας εἰς τὸν θερισμὸν αὐτοῦ .
ὀλίγοι γὰρ ὡς ἀληθῶς οἱ τοῦ σωτῆρος ἡμῶν μαθηταὶ καὶ ἀπόστολοι καὶ οἱ τῶν ἐκκλησιῶν αὐτοῦ , ὃν δὴ τρόπον καθηγούμενοι ὡς πρὸς μέγαν καὶ πολὺν τῶν ἐθνῶν θερισμόν 0 .
οἱ δὲ αὐτοὶ οὗτοι τῆς πολυθέου καὶ δαιμονικῆς πλάνης τὰ σκῦλα εἰς ἑαυτοὺς διῃροῦντο , ἅπερ αὐτοῖς εἰς προνομὴν δέδωκεν αὐτὸς ὁ σωτήρ .
διὸ καὶ ἐν τοῖς ἔμπροσθεν ὠνόμαζεν τό ·
ταχέως σκύλευσον , ὀξέως προνόμευσον ·
τὴν γὰρ πλάνην τῆς εἰδωλολατρίας καθελὼν τὸ τηνικαῦτα τὰς πάλαι σκυλευθείσας ὑπ αὐτοῦ τῶν ἀνθρώπων ψυχὰς ἐλευθέρας καταστησάμενος τοῖς αὐτοῦ μαθηταῖς καὶ ἀποστόλοις , τοῖς τε τούτων διαδόχοις διένειμεν εἰς τὸ προνοεῖν αὐτῶν καὶ θεραπεύειν .
οἱ δὲ ὑποδεξάμενοι δίκην τῶν εὐφραινομένων ἐν ἀμήτῳ καὶ ὃν τρόπον διαιρούμενοι δίκην τῶν εὐφραινομένων ἐν σκύλοις ἔχαιρον ἐμπιπλάμενοι εὐφροσύνης ἐπὶ τῷ πλήθει τῶν καθ ἑκάστην ἐκκλησίαν ληΐων .
καὶ διότι ἀφῄρηται ὁ ζυγὸς ὁ πάλαι τοῖς σκύλοις ἐπικείμενος καὶ ἡ ῥάβδος ἡ ἐπὶ τοῦ τραχήλου τῶν αὐτῶν σκύλων 0 ·
ζυγὸς γὰρ ἦν βαρὺς ταῖς τῷ διαβόλῳ δεδουλωμέναις ψυχαῖς ἐπικείμενος καὶ ἡ ῥάβδος θανατικὴ τὸν τράχηλον αὐτῶν κάμπτουσα καὶ κάτω νεύειν ποιοῦσα , ὧν ἀφῃρημένων εἰκότως ἔχαιρον οἱ διαιρούμενοι τὰ σκῦλα ταῦτα 0 .
πῶς δὲ ὁ ζυγὸς ἤρθη ἐξ αὐτῶν καὶ ἡ ῥάβδος ἡ ἐπὶ τοῦ τραχήλου αὐτῶν κειμένη , διασαφεῖ λέγων ἑξῆς ·